hu hu hu hu hu hu hu hu hu hu hu hu hu hu hu hu hu en hu hu hu hu hu hu hu cs hu hu hu en es hu hu hu hu is en hu en hu en hu hu hu hu hu hu hu hu en fi hu de hu hu hu hu hu hu hu hu hu hu hu hu hu hu en fr en de en en fr fr fr fr en da fr de ru de de fr fr sv fr nb sv ru ru sv fr fr fr en en en fr af sv fr de sv hu fr en en fr fr fr fr fr fr fr en fr zh en oc sl de oc ro es fr hbs_lat hu hu hu hu hu de hu hu en it fr hu en en fr en ceb fr fr en ro fr pt it fr it pl en it ro fr fi fr hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en arz de es ja lt pl ru fy zh hu hu hu hu hu hu hu hu hu hu
Magyar Suzuki Zrt. – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. szeptember 3.
Ugrás a navigációhoz Ugrás a kereséshez
A gyár látképe a Vaskapuról, a háttérben a Kertváros
2500 Esztergom, Schweidel József u. 52.
A Magyar Suzuki Zrt. weboldala
A Wikimédia Commons tartalmaz Magyar Suzuki Zrt. témájú médiaállományokat.
A Magyar Suzuki Zrt. japán többségi tulajdonban levő magyarországi autógyártó cég. 2006-os adatok szerint a kilencedik legnagyobb árbevételű vállalat Magyarországon;[2] míg Közép- és Kelet-Európa vonatkozásában 2006-ban a 68.,[3] 2007-ben az 52.,[4] 2008-ban a 45. legnagyobb árbevételű cég. A vállalat a magyar export 2,2%-át adja.[5]
2 A Magyar Suzuki Zrt. autómodelljei
A céget 1991-ben alapították. A gyárépületet az esztergomi óváros déli határában, a korábbi Labor MIM „C” telep helyén építették fel, 14 milliárd forintból, Csaba László tervei alapján. A központi telephely a 117-es főúttól mintegy 3 kilométerre északra helyezkedik el, az 1111-es és az 1117-es utak találkozása közelében; utóbbit a köznyelvben nevezik Suzuki útnak is, mert a vállalat közúti forgalmát legnagyobbrészt ez az út szolgálja ki. A közúti megközelítés mellett vasúton is jól elérhető, hiszen a Budapest–Esztergom-vasútvonal Esztergom vasútállomásától iparvágány vezet a gyártelep nyugati széléig, s ott saját rakodóállomása is van.
A termelés 1992-ben indult meg.[6] A Mária Valéria híd 2001-es újjáépítése óta jelentősen megnőtt a szlovákiai munkaerő aránya. Az alkalmazottak jelentős része a határon túlról érkezik, ahova a vállalat naponta buszjáratokat indít (volt idő, amikor a felvidéki dolgozók aránya a 42 %-ot is elérte). Ezzel a Suzuki foglalkoztatottság tekintetében egy időben a harmadik legnagyobb „szlovák” autógyártó volt, a pozsonyi Volkswagen és a nagyszombati PSA után.[7]
2001. november 21-én a Suzuki vezetésével alakult meg Magyarország első klasztere, a Közép-magyarországi Autóipari Klaszter. A vállalat 2003-ban indított el egy programot, amelynek célkitűzése a kapacitás bővítése volt. 2007 januárjában 4800-an dolgoztak az üzemben,[8] a közvetlen alkalmazottak száma augusztusra már elérte a 6000 főt. Ezzel párhuzamosan 50 milliárd forintos beruházásba kezdett a gyár.[9] Az egymilliomodik esztergomi autó 2006-ban készült el; ez a budapesti Csodák Palotájában látható.[10] A cég belföldi piaci részesedése 19-21% körül mozgott, így piacvezető pozícióban volt.[11][12][13][14] 320 alkatrész-beszállítója volt, köztük 60 magyar cég. Jelenléte meghatározta az esztergomi ipari park kialakulását, fejlődését; több beszállítója az üzem mellé költözött. Az ipari park egyötödét a cég beszállítói köre adja.[15] 2007-ben a cseh Plastimat és a német Kirchhoff Hungária Kft. nyitotta meg gyárait. A Suzuki 15 éve alatt 280 milliárd forintot ruházott be Esztergomban.[16]
A gyár a kereslet visszaesése miatt a korábbi háromműszakos beosztásról 2009. január 5-től visszaállt az ötnapos kétműszakosra, és 1200 főt bocsátott el. A 30 km-nél távolabbi településekről megszüntette a céges buszokat. A busz nélkül maradt települések közé tartoztak például a magyarországi Komárom és a szlovákiai Komárom, Zselíz, Tata, vagy Tatabánya. 2009-re a tervezett termelés is visszaesett, 180 000 autóra. A beszállítók száma érdemben nem változott a válság alatt sem, 308 helyről – ezen belül 74 magyar cégtől – érkezett szállítmány.[17] 2014-re a magyar beszállítók száma 85-re nőtt, de a termelés visszaesett 155 ezerre.[18]
2017. április 19-én gyártották le a hárommilliomodik autót az esztergomi gyárban: egy Suzuki SX4 S-Crosst.
A Magyar Suzuki Zrt. autómodelljei[szerkesztés]
Az első Swiftet Antall József, a WagonR+ első példányát Orbán Viktor, az Ignist Medgyessy Péter,[19] az SX4-et Kóka János kormányozta ki a szerelőcsarnokból. Az ünnepségre eredetileg Gyurcsány Ferencet hívták meg, de ő nem jelent meg a gyárban. A miniszterelnök távolmaradásával jelezte, hogy a cégnél nem tartják tiszteletben a munkások érdekeit.[20] 2008 februárjában kezdték meg a Splash sorozatgyártását, a miniszterelnök viszont ez alkalommal sem jelent meg. (2005-ben tett látogatásakor viszont egy Swift2-t vezetett.[21])
A Suzukikon kívül Opel Agilát, Fiat Sedicit, Subaru Justyt, Mazda Carolt, Geo Metrot valamint Mazda AZ-Offroadot is készítettek az üzemben.
Ez a lap vagy szakasz tartalmában elavult, korszerűtlen, frissítésre szorul.
Frissítsd időszerű tartalommal, munkád végeztével pedig távolítsd el ezt a sablont!
Ez a szakasz egyelőre üres vagy erősen hiányos. Segíts te is a kibővítésében!
↑ Megdöbbentő adattal rukkolt elő a Suzuki - ebben a magyarok is benne vannak, Napi.hu, 2016. május 27.
↑ Privátbankár.hu - Gazdasági Rádió[halott link]
↑ Elkészült az egymilliomodik magyar Suzuki Archiválva 2008. március 29-i dátummal a Wayback Machine-ben – Stop.hu, 2006. október 6.
↑ PORTFOLIO.HU - Online gazdasági újság[halott link]
↑ Ötvenmilliárdos beruházást tervez a magyar Suzuki - GAZDASÁG - Cikkek - STOP. [2008. március 29-i dátummal az eredetiből archiválva]. (Hozzáférés: 2007. szeptember 15.)
↑ hvg.hu. [2007. szeptember 30-i dátummal az eredetiből archiválva]. (Hozzáférés: 2007. szeptember 15.)
↑ Archivált másolat. [2009. szeptember 23-i dátummal az eredetiből archiválva]. (Hozzáférés: 2009. szeptember 18.)
↑ A Suzuki továbbra is Magyarország piacvezető autója – Autó-Motor,
↑ Magyar autópiac: vesztes és nyertes márkák 2005-ben– Hvg.hu
↑ Újra bővült a magyar autópiac – Hvg.hu, 2006. április 24.
↑ :: 24 Óra Online
↑ Elkészült az első esztergomi Suzuki Splash Archiválva 2008. február 11-i dátummal a Wayback Machine-ben – Népszabadság, 2008. február 9.
↑ Még kevesebb Suzuki készül Esztergomban – Index, 2009. június 25.
↑ nol.hu - Esztergom jobban teljesít: 100 országba exportálnák az új Vitarát
↑ :: 24 Óra Online
↑ :: 24 Óra Online
↑ Gyurcsány látogatása a Suzuki-gyárban - Hírek
↑ Kemma.Hu - Kemma
↑ Magyar Suzuki Zrt. rövid céginformáció (magyar nyelven). ceginformacio.creditreform.hu. [2017. április 7-i dátummal az eredetiből archiválva]. (Hozzáférés: 2017. április 6.)
↑ Bumm.sk - 700 MILLIÓS TELKET VETT A SUZUKI
1993: Antall József felavatja a szupergaranciával épült Suzuki-gyárat – Index, 2008. május 7.
Megszólalt az esztergomi Suzuki-gyár: így hat rájuk az autóipari válság (Pénzcentrum.hu, 2020.02.17.)
A lap eredeti címe: „https://hu.wikipedia.org/w/index.php?title=Magyar_Suzuki_Zrt.&oldid=25234564”
Minden szócikk halott külső hivatkozásokkal
Szócikkek halott külső hivatkozásokkal 2018 novemberéből
Szócikkek halott külső hivatkozásokkal 2019 októberéből
Wikidata koordinátákat használó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. szeptember 3., 17:00
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.